b'\n_START_ARTICLE_\nDimet\xc3\xbc\xc3\xbcltr\xc3\xbcptamiin\n_START_SECTION_\nAjaloolist\n_START_PARAGRAPH_\nDMT-d s\xc3\xbcnteesis esimesena Kanada keemik Richard Manske 1931. Loodusliku DMT eraldas esimesena 1946 Brasiilia botaanik ja keemik Gon\xc3\xa7alves de Lima mimoosi Mimosa hostilis juurtest ja nimetas selle nigeriiniks.\n_START_SECTION_\nAine s\xc3\xa4ilitamine\n_START_PARAGRAPH_\nDMT-d s\xc3\xa4ilitatakse ja k\xc3\xa4ideldakse fomaarhappe soola ehk fomaraadina, sest teised dimet\xc3\xbc\xc3\xbcltr\xc3\xbcptamiinhappe soolad on \xc3\xbcldiselt v\xc3\xa4ga h\xc3\xbcgroskoopsed ja kristalliseeruvad kergesti. DMT lahus laguneb suhteliselt kiiresti ja sellep\xc3\xa4rast tuleb DMT lahust hoida k\xc3\xbclmikus kaitstuna \xc3\xb5hu, soojuse ja valguse eest.\n_START_SECTION_\nSuukaudselt\n_START_PARAGRAPH_\nDMT-d kasutatakse suukaudselt koos monoamiini oks\xc3\xbcdaasi inhibiitoritega (MAOIga), kuna vastasel juhul metaboliseerib organism DMT ilma m\xc3\xa4rkimisv\xc3\xa4\xc3\xa4rse hallutsinogeense m\xc3\xb5juta. Seda segu kutsutakse ayahuasca joogiks. DMT-d toodab v\xc3\xa4ikeses koguses pidevalt ka inimese peaaju.\n_START_SECTION_\nSuitsetatuna\n_START_PARAGRAPH_\nSuitsetamisel kestab joove 6-20 minutit. Ayahuasca joogina kestab joove kuni 8 tundi. Sl\xc3\xa4ngis nimetatakse DMT-d ka Dmitriks.'